Η επιβεβαίωση της κράτησής σας περιλαμβάνει όλες τις σημαντικές λεπτομέρειες που απαιτούνται για τη συλλογή των εισιτηρίων σας, αλλά δεν θεωρείται εισιτήριο!
Κάποιες ακτοπλοϊκές εταιρείες δεν υποστηρίζουν ακόμα το ηλεκτρονικό εισιτήριο, έτσι οι επιβάτες καλούνται να παραλάβουν τα χάρτινα αποκόμματα των εισιτηρίων τους πριν από το ταξίδι τους. Όλες οι απαραίτητες λεπτομέρειες (αριθμός κράτησης, αριθμός εισιτηρίου, σημεία παραλαβής εισιτηρίων, κ.λπ.) περιλαμβάνονται στην τελευταία σελίδα επιβεβαίωσης της κράτησης, αλλά και στο επιβεβαιωτικό email που λαμβάνετε. Τα σημεία παραλαβής των ακτοπλοϊκών σας εισιτηρίων αναφέρονται παρακάτω:
Από τα γραφεία μας, που βρίσκονται στο κέντρο της Αθήνας: Θεσσαλονίκης 147, Μοσχάτο 183 46, Αθήνα, Ελλάδα (Δευτέρα-Παρασκευή 08:00-18:00 και Σάββατο 10:00-15:00).
Από τα σημεία παραλαβής που εξυπηρετούν στο λιμάνι αναχώρησής σας. Αυτά τα σημεία περιλαμβάνουν κιόσκια εισιτηρίων στα λιμάνια ή τα κεντρικά πρακτορεία της εταιρείας (συνήθως βρίσκονται κοντά στο λιμάνι).
Μπορείτε να βρείτε όλα τα πιθανά σημεία παραλαβής στην σελίδα της κράτησης επιλέγοντας παραλαβή από το λιμάνι καθώς επίσης και στο email επιβεβαίωσης που θα σας σταλεί αμέσως μετά την επιτυχή ολοκλήρωση της κράτησής σας. Πατώντας πάνω στα σημεία παραλαβής, θα μπορείτε να δείτε την ακριβή τοποθεσία των σημείων παραλαβής καθώς και όλα τα στοιχεία επικοινωνίας.
Τα κιόσκια εισιτηρίων στα λιμάνια που βρίσκονται στην πύλη αναχώρησης σας, είναι πάντα ανοιχτά τουλάχιστον 45 λεπτά πριν από την προγραμματισμένη αναχώρηση του πλοίου, έτσι δεν θα αντιμετωπίσετε κανένα πρόβλημα σχετικά με τη παραλαβή των εισιτηρίων σας ανεξάρτητα από την ώρα αναχώρησής σας.
Όσον αφορά τα συνεργαζόμενα πρακτορεία, μπορείτε να έρθετε σε επαφή μαζί τους για να ενημερωθείτε σχετικά με το ακριβές ωράριο λειτουργίας τους. Καλό θα είναι να έχετε υπ' όψιν σας πως ορισμένα ταξιδιωτικά πρακτορεία μπορεί να σας ζητήσουν ένα επιπλέον ποσό ως χρέωση εκτύπωσης. Οι περιπτώσεις αυτές είναι σπάνιες, και θέλουμε να γνωρίζετε πως το Ferryhopper δεν επωφελείται από αυτές. Για αυτόν ακριβώς τον λόγο, έχουμε προσθέσει μια σημείωση στην οποία κάνουμε αναφορά σε αυτό το τέλος σε περίπτωση που επιλέξετε αυτόν τον τρόπο παραλαβής.
Παράδοση στην προτιμώμενη διεύθυνση μέσω courier. Το κόστος αποστολής για την παράδοση στην επιλεγμένη διεύθυνση υπολογίζεται πριν προχωρήσετε στην τελική πληρωμή.
Σημαντική σημείωση: Από τη στιγμή που θα παραλάβεις τα εισιτήρια, για οποιαδήποτε ακύρωση ή τροποποίηση θα πρέπει να μας αποστείλεις τα χάρτινα αποκόμματα των εισιτηρίων σου στα γραφεία μας είτε να απευθυνθείς σε κάποιο από τα συνεργαζόμενα ταξιδιωτικά πρακτορεία της ακτοπλοϊκής.